ΓΡΑΠΤΗ ΕΡΩΤΗΣΗ P-3372/00

υποβολή: Antonios Trakatellis (PPE-DE) προς την Επιτροπή

(25 Οκτωβρίου 2000)

Θέμα: Κρατικές ενισχύσεις και διάσωση της αεροπορικής εταιρίας Ολυμπιακής Αεροπορίας Α.Ε.

Σύμφωνα με δημοσιεύματα στον ελληνικό και διεθνή τύπο, η αεροπορική εταιρία Ολυμπιακή Αεροπορία Α.Ε. παρά της ιδιαίτερης μεταχείρισης που έτυχε σύμφωνα με τους κοινοτικούς κανόνες καθώς και της δυνατότητας διάσωσής της μεποβολή το 1994 σχεδίου αναδιάρθρωσης, και μετά την αποτυχία του μεποβολή και δευτέρου το 1998 αναθεωρημένου προγράμματος αναδιάρθρωσης, βρίσκεται σήμερα σε κατάσταση πτώχευσης.

Λαμβάνονταςπόψη ότι η ελληνική κυβέρνηση ήτανπεύθυνη για το σχεδιασμό και εκτέλεση των δύο προγραμμάτων διάσωσης της εν λόγω εταιρίας:

1. Ποιές από τις προϋποθέσεις και δεσμεύσεις της απόφασης 1999/332/ΕΚ(1) σχετικά με την ενίσχυση που χορήγησε η Ελλάδα στην Ο.Α. Α.Ε. δεν τηρήθηκαν από την ελληνική κυβέρνηση;

2. Υπέβαλε η Ελλάδα έκθεση στην Επιτροπή, ως όφειλε στα τέλη του μηνός Οκτωβρίου 2000, όσον αφορά την τήρηση όλων των όρων που της επεβλήθησαν προκειμένου να εξασφαλίσει το συμβιβάσιμο της ενίσχυσης και όσον αφορά την εφαρμογή του προγράμματος αναδιάρθρωσης, και ποιά τα αποτελέσματα σχετικά με την επίτευξη των προσδοκώμενων αποτελεσμάτων όσον αφορά τους δείκτες κόστους και παραγωγικότητας όπως αυτοί καθορίστηκαν στην παραπάνω απόφαση;

3. Καταβλήθηκε εξ ολοκλήρου η δεύτερη δόση ενόσω δεν έχουν τηρηθεί ή και δεν έχουν επιτευχθεί οι στόχοι του αναθεωρημένου προγράμματος, και ποιά η δυνατότηταποβολής από τις ελληνικές αρχές της έγκρισης από την Επιτροπή ενός τρίτου προγράμματος αναδιάρθρωσης για την εν λόγω εταιρία και με ποιό το χρονοδιάγραμμα;

4. Ποιός ευθύνεται για την καταβαράθρωση, την εμπορική απαξίωση, τη διοικητική αποσύνθεση της εν λόγω εταιρίας καθώς και για τη διασπάθιση του ελληνικού δημοσίου χρήματος με τη δημιουργία ελλειμμάτων εις βάρος των φορολογουμένων στην Ελλάδα;

5. Ποιό το ποσό των κρατικών ενισχύσεωνπό όλες τις μορφές που έλαβε η εν λόγω εταιρία τα τελευταία οκτώ χρόνια και ποιό το δημοσιονομικό κόστος από τα ελλείμματα λειτουργίας της εταιρίας στην ελληνική οικονομία για την ίδια περίοδο;

6. Εξετάζεται καταγγελία στιςπηρεσίες της Επιτροπής κατά της Ο.Αλ για νόθευση ανταγωνισμού ή εκμετάλλευση δεσπόζουσας θέσης στον τομέα των αεροπορικών μεταφορών;

(1) ΕΕ L 128 της 21.5.1999, σελ. 1.

Απάντηση της κας de Palacio εξ ονόματος της Επιτροπής

(30 Νοεμβρίου 2000)

Η Επιτροπή ενέκρινε το 1994 δέσμη ενισχύσεων για την Ολυμπιακή Αεροπορία, συνολικού ποσού άνω των 500 δισ. δρχ., με αντικειμενικό σκοπό την εφαρμογή προγράμματος αναδιάρθρωσης καιποκείμενη σε ορισμένες προϋποθέσεις. Η ίδια ενίσχυση εγκρίθηκε εκ νέου το 1998 ταυτόχρονα με ένα αναθεωρημένο πρόγραμμα αναδιάρθρωσης.

Η Επιτροπή τηρείται ενήμερη για τις δυσκολίες που αντιμετωπίζει η Ολυμπιακή Αεροπορία καθώς και για την πρόθεση της ελληνικής κυβέρνησης να ιδιωτικοποιήσει την εταιρεία. Πάντως, η έκθεση σχετικά με την τήρηση των όρων, που αποτελούν αναπόσπαστο μέρος της απόφασης 1999/332/ΕΚ της Επιτροπής της 14ης Οκτωβρίου 1998 για ενίσχυση που χορήγησε η Ελλάδα στην Ολυμπιακή Αεροπορία ΑΕ, δεν έχει ακόμηποβληθεί. Ανταυτού, η ελληνική κυβέρνηση ζήτησε από την Επιτροπή να αναστείλει τη λήψη απόφασης όσον αφορά την πληρωμή της τελευταίας δόσης για την αύξηση κεφαλαίου στο ποσό των 7,8 δισ. δρχ.

Η Επιτροπή θα εξετάσει το πρόγραμμα αναδιάρθρωσης της εταιρείαςπό το πρίσμα των ρυθμίσεων που διέπουν τις κρατικές ενισχύσεις. Στο πλαίσιο αυτό, θα πρέπει να εξεταστεί κάθε ενδεχόμενη, αντίθετη προς τις αρχές του ανταγωνισμού, επίπτωση μιας συνεχιζόμενης κυβερνητικής στήριξης ή προνομιακής μεταχείρισης προς την Ολυμπιακή Αεροπορία.